**Δικαιολογητικά για την παραίτηση των εκπαιδευτικών**

1) Πρόσφατο **Πιστοποιητικό οικογενειακής κατάστασης** (εις πενταπλούν)

2) **Πιστοποιητικό τύπου Α΄** (μόνο για τους άντρες) εφόσον δεν υπάρχει στο προσωπικό μητρώο άλλως αναζητείται αυτεπάγγελτα (εις διπλούν)

3) Φωτοαντίγραφο του **Δελτίου Αστυνομικής Ταυτότητας** και των δύο όψεων (εις πενταπλούν)

4) Φωτοαντίγραφο **Εκκαθαριστικού σημειώματος φόρου εισοδήματος** ή άλλου αποδεικτικού μέσου, από το οποίο να προκύπτει ο Α.Φ.Μ. (εις πενταπλούν)

5) Φωτοαντίγραφο της πρώτης σελίδας του **βιβλιαρίου του λογαριασμού** (με πρώτο το επώνυμο του συνταξιούχου) που επιθυμείτε να πιστώνεται η σύνταξή σας. (εις πενταπλούν)

6) Φωτοαντίγραφα **αποδεικτικών στοιχείων Α.Μ.Κ.Α. και Αριθμού Μητρώου Ασφαλισμένου (Α.Μ.Α.),** από ασφάλιση που προηγήθηκε του διορισμού στο Δημόσιο (εις πενταπλούν)

7) **Πιστοποιητικό εκπαιδευτικού ιδρύματος φοίτησης** των παιδιών που σπουδάζουν (εις διπλούν)

Είτε πρόκειται για φοίτηση σε σχολείο Δευτεροβάθμιας εκπαίδευσης, είτε για τριτοβάθμια ή Ι.Ε.Κ. Στην περίπτωση που στην οικογένεια υπάρχει τέκνο το οποίο έχει συμπληρώσει το 24ο  έτος της ηλικίας του και είναι ακόμα φοιτητής σε 1ο  Πτυχίο χρειάζεται, Βεβαίωση από τη Σχολή φοίτησης όπου να αναγράφεται: α) η ημερομηνία έναρξης ακαδημαϊκού έτους εισαγωγής στη Σχολή, ειδικά για τα Τ.Ε.Ι. πρέπει να σημειωθεί η έναρξη του εξαμήνου (χειμερινό-εαρινό), β) η προβλεπόμενη διάρκεια φοίτησης σε έτη και μήνες και γ) το έτος στο οποίο είναι ο/η φοιτητής/τρια.
Σε περίπτωση όμως που πριν συμπληρώσει το 24ο  έτος έχει εισαχθεί σε 2η  Σχολή (για πτυχίο ή μεταπτυχιακό) τότε χρειάζεται η προηγούμενη βεβαίωση από τη 2η  μόνο σχολή.

8) **Σε περίπτωση Διαζυγίου**: Το διαζευκτήριο & δικαστική απόφαση επιμέλειας παιδιών αν υπάρχουν ανήλικα τέκνα ή ενήλικα που σπουδάζουν (εις διπλούν)

9) Σε περίπτωση που υπάρχει γνωμάτευση Υγειονομικής Επιτροπής (**για αναπηρία 67% και άνω**) είτε του συνταξιούχου είτε κάποιου μέλους της οικογενείας του, καλό είναι να προσκομίζεται (εις διπλούν)

10) Βεβαίωση καταμέτρησης ενσήμων Ι.Κ.Α. (εάν έχει γίνει)

11) Σε **περίπτωση Αναγνώρισης Προϋπηρεσίας** ΓΙΑ ΤΟΥΣ ΔΙΟΡΙΣΜΕΝΟΥΣ ΠΡΙΝ ΤΟ 1983 που έχει πληρωθεί από τους ίδιους, αποδείξεις από τα αντίστοιχα ταμεία (εις τριπλούν)

12) **Σε περίπτωση Διαδοχικής Ασφάλισης** ΓΙΑ ΔΙΟΡΙΣΜΕΝΟΥΣ ΜΕΤΑ ΑΠΟ 1-1-1983: Βεβαιώσεις από τους αντίστοιχους ασφαλιστικούς φορείς (εις τριπλούν)

13) **Για τις περιπτώσεις αναγνώρισης προϋπηρεσιών** ιδιωτικού τομέα, στρατιωτικής θητείας, προσόντος διορισμού, πλασματικού χρόνου παιδιών, ετών σπουδών κλπ., θα πρέπει οι ενδιαφερόμενοι να προσκομίζουν τις σχετικές πράξεις ή τους αριθμούς πρωτοκόλλου υποβολής των αιτήσεων, στις περιπτώσεις που δεν έχει εκδοθεί ακόμη η σχετική πράξη, καθώς και βεβαίωση για το υπόλοιπο ή την εξόφληση των οφειλών της αναγνώρισης.

Ειδικότερα απαιτείται: α) Η απόφαση εξαγοράς του Γ.Λ.Κ. και β) το παράβολο κατάθεσης του ποσού, αν εξοφλήθηκε εφάπαξ, ή η βεβαίωση εξόφλησης από τον εκκαθαριστή αποδοχών, αν εξοφλήθηκε τμηματικά, ή εφόσον εκκρεμεί σε εξόφληση βεβαίωση του εκκαθαριστή αποδοχών για τον τελευταίο μήνα παρακράτησης. Αν για την εξαγορά δεν έχει εκδοθεί απόφαση/πράξη, να μας ενημερώσετε για τον αριθμό πρωτοκόλλου της αίτησης στο ταμείο, επειδή πρέπει να αναγραφεί στο Δελτίο Ατομικής και Υπηρεσιακής Κατάστασης (Δ.Α.Υ.Κ.).